28
1 Dule-isgana dule-e-balegin-danikiyobi, oes abarmakmaidaed.
Dule-nueddina, achumigur-nono-wawaadyobi, dobsurdaed.
2 Yargi, nue-neg-isgusnaile, dummagan-negdakmalad ogwalemaidaed.
Dule-yar-seed nue-binsaed-nikale, igar-nikaa yar-selemaidaed.
3 Dule-isgana mesagwar-dule-wilediid-imakedi, dii burwaba-mesa ibmar-digar-naidgi wieyobid,
bela ibmar-naid obeloged.
4 Dule, Igar-maidgi-banguddamaladi, dule-isgana-nug odummoddamalad.
Dule, Igar-Maidba-nanadimaladdi, dule-isganamarbo gaardamalad.
5 Dule-isganamar, igar-innikigwad aku itodamalad.
Dule, Bab-Jehová-Igarba-nanadimaladdi, bela magar ibmar-itodamalad.
6 Dule-mani-ibed-sunnasurdaedba,
bur nuedid, dule-wileged-nueddaed.
7 Dule, Igar-Maidba-nanadiile, dule-binsaed-nikadaedid.
Dule, dule-galagwensurdamaladba-nanaeddi, e-bab-obingegsaedid.
8 Dule, dule-baidga-mani-gaar-ukedi, e-gakagi mani-onogele, yamolegoed.
Aka wiledimalad-bendakega, dule-wilemalad-bendakedga, omelodaed.
9 Dule, Igar-Maid-itobisulile,
Bab-Dummad, a-dule-ese-goled itogosurmogad.
10 Dule, igar-isganaba dule-innikidaed-nidele, dukin egi igar-isgana aibinmogoed.
Dule-gwage-nuegandi ibmar-nued abingaoed.
11 Dule-mani-ibedi, na binsadaed, ede, binsaed-ibedye.
Dule-wileged-ibmar-nue-wisiddi, bela wisid, we-dulede, doa-dule.
12 Dule-innikidamalad nakwisale, iba-dummad onoleddaed.
Dule-isganamar nakwenonikirdi, bela dulemar dobedba dukuddaed.
13 Dule, e-isgued gwageginbi sediile, nued-gudii guosulid.
Dule, e-isgued na barsogerdi, egi banguerdi, Bab-Dummad wiledakoed.
14 Dule, gusgu Bab-Jehová-dobee nanadiidi, egi ise-nued binsalesad.
Dule, gwage-dutusuliddi, nue-wilegoed.
15 Dule-yar-seed-isgana, dule-wilemalad-mesagwar-imakmaile,
achumigur-nono-wawaad mas-gaeyobid, wiob mas-gasa gunaiyobid.
16 Dummadga-negsemaid aku-neg-itogedi, bur bule dulega neg-gagaed.
Dummadga-negsemaid ibmar-nueganbina surbinsa-itosuliddi, undar suitii gudigued.
17 Emar-gindaksad-ular, dule balegillediile, oburgwilegedsegad.
Gwen dule e-ular-gwisguosulid.
18 Dule, igar-nuedba napira nanadiidi, bendaklegoed.
Dule-galagwensur-garmakdiiddi, ibagwengi dummad-wiolegoed.
19 Dule, arbaele, mas-bukidar-nika guoed.
Dule, arbasulile, wilegedga gudoed.
20 Dule-nueddaedi, egi-ise-nued-binsaledii guoed.
Dule, gwae-gwae mani-ibedga-gubieddi, sabsur-odurdaklesuli guosulid, odurdaklegedsegad.
21 Dulemar bela emarbi be dakoed,
akar-akar be dakosulid.
Akar-akar be dakele, igar-nuedsulid.
Ar madu-wargwengi bato binsaed-galeddamalad.
22 Dule-manibina-surbinsa-itogedi, gwae mani-ibedga gubidaed,
ar egi wileged-dummad danikodeeye binsasurdaed.
23 Dule, dule-baidga, nuedgi-sabsur-ibmar-sogele, sorba egi nued sunmakleged.
Dulega-nuedgi-sunmakedba bur bule egi nued sunmakledaed.
24 Dule, e-sergan-ibe, ibmar-atursaele, ede, ibmar-oakalossurye sogbalile,
we-dule, dule-isgana-e-aid.
25 Dule, ibmarbin-sogerbadi, neg-gagaedid.
Dule Bab-Jehováʼgi bensulirdi, Bab-Dummadgi nasgumai guoed.
26 Dule, dukin na egi-bensulile, dule-binsaedsulidaedid.
Dule, binsaed-nikaguedgi ibmar-saele, bendakleged.
27 Dule, dule-wilemalad-bendakedi, wilegedga guosulid.
Dule, dule-wilemalad-bendaksuliddi, sabsur-ukabsalegoed.
28 Dule-isganamar nakwisale, bela dulemar dobedba dukuddaed.
Dule-isganamar bergunonikirdi, dule-innikidamalad nasguddaed.