6
Leví-wagan
1 Leví-e-masmala, wemalad:
Gersón, Coat, Merari.
2 Coat-e-masmaladi, wemarmogad:
Amram, Izhar, Hebrón, degi, Uziel.
3 Amram-e-mimmigandi, wemarmogad:
Aarón, Moisés, María.
Aarón-e-masmaladi, wemarmogad:
Nadab, Abiú, Eleazar, degi, Itamar.
4 Eleazarʼdi, machi-Finees-nikusad.
Fineesʼdi, machi-Abisúa-nikusad.
5 Abisúaʼdi, machi-Buqui-nikusad.
Buquiʼdi, machi-Uzi-nikusad.
6 Uziʼdi, machi-Zeraías-nikusad.
Zeraíasʼdi, machi-Meraiot-nikusad.
7 Meraiotʼdi, machi-Amarías-nikusad.
Amaríasʼdi, machi-Ahitob-nikusad.
8 Ahitobʼdi, machi-Sadoc-nikusad.
Sadocʼdi, machi-Ahimaas-nikusad.
9 Ahimaasʼdi, machi-Azarías-nikusad.
Azaríasʼdi, machi-Johanán-nikusad.
10 Degi, Johanánʼdi, machi-Azarías-nikusad.
Azaríasʼde, Jerusalénʼgi Salomón-Bab-Dummadse-goled-neg-sobsadgi dule-irwa-Bab-Dummadse-goledga maigusad.
11 Azarías, machi-Amarías-nikusad.
Amaríasʼdi, machi-Ahitob-nikusad.
12 Ahitobʼdi, machi-Sadoc-nikusad.
Sadocʼdi, machi-Salum-nikusad.
13 Salumʼdi, machi-Hilcías-nikusad.
Hilcíasʼdi, machi-Azarías-nikusad.
14 Azaríasʼdi, machi-Seraías-nikusad.
Degi, Seraíasʼdi, machi-Josadac-nikusad.
15 Degi, Josadac gales-selesad.
Deunni, Bab-Jehová Judá-dulemar, degi, Jerusalén-dulemar, Nabucodonosorʼse-galegega imaksad.
16 Leví-e-masmala, wemalad:
Gersón, Coat, Merari.
17 Gersón-e-masmaladi, wemarmogad:
Libni, degi, Simei.
18 Coat-e-masmaladi, wemarmogad:
Amram, Izhar, Hebrón, degi, Uziel.
19 Merari-e-masmaladi, wemarmogad:
Mahli, degi, Musi.
Leví-wagan-e-dadgangi-danimaladi, wemalad.
20 Gersón-e-wagandi, wemarmogad:
Gersón-e-machi, Libni. Libni-e-machi, Jahat. Jahat-e-machi, Zima.
21 Zima-e-machi, Joa. Joa-e-machi, Iddo. Iddo-e-machi, Zera.
Degi, Zera-e-machi, Jeatrai.
22 Coat-e-wagandi, wemarmogad:
Coat-e-machi, Aminadab. Aminadab-e-machi, Coré.
Coré-e-machi, Asir. 23 Asir-e-machi, Elcana.
Elcana-e-machi, Ebiasaf. Ebiasaf-e-machi, Asir.
24 Asir-e-machi, Tahat. Tahat-e-machi, Uriel.
Uriel-e-machi, Uzías. Degi, Uzías-e-machi, Saúl.
25 Elcana-e-masmaladi, wemarmogad:
Amasai, Ahimot.
26 Ahimot-e-wagandi, wemarmogad:
Ahimot-e-machi, Elcana. Elcana-e-machi, Zofai.
Zofai-e-machi, Nahat.
27 Nahat-e-machi, Eliab. Eliab-e-machi, Jeroham.
Degi, Jeroham-e-machi, Elcana.
28 Samuel-e-masmaladi, wemarmogad:
Vasni, e-machi-sailaginedid, degi, Abías.
29 Merari-e-wagandi, wemarmogad:
Merari-e-machi, Mahli. Mahli-e-machi, Libni.
Libni-e-machi, Simei. Simei-e-machi, Uza.
30 Uza-e-machi, Simea. Simea-e-machi, Haguía.
Degi, Haguía-e-machi, Asaías.
David dule-namakmalad-onug-imaksad
31 Bab-Dummad-Israel-Dadganbo-Igar-Mesisad-Ulu Bab-Jehováʼse-goled-neggi-sigisadgine, David dulemar-namakmalad nug-imaksad. 32 Amar, amba yoo Salomón Jerusalénʼgi Bab-Jehováʼse-goled-neg-sobeunni, Bab-Dummadse-goled-neg-asabin Bab-Dummad-dulemarbo-ambikued-neggi, namakbukwadamalad. Geb a-sorba, a-dulemar amba deyob David-ega-igar-mesisadba, namakdii gusmalad.
33 We-dulemar, degi, e-masmalamala, namakdii gusmalad. Amar, wemalad:
Coat-e-wagangi-danimalad, wemalad:
Namaked-dule-Hemán, Joel-e-machi. Joelʼdi, Samuel-e-machi.
34 Samuelʼdi, Elcana-e-machi. Elcanaʼdi, Jeroham-e-machi.
Jerohamʼdi, Eliel-e-machi. Elielʼdi, Toa-e-machi.
35 Toaʼdi, Zuf-e-machi. Zufʼdi, Elcana-e-machi.
Elcanaʼdi, Mahat-e-machi. Mahatʼdi, Amasai-e-machi.
36 Amasaiʼdi, Elcana-e-machi. Elcanaʼdi, Joel-e-machi.
Joelʼdi, Azarías-e-machi. Azaríasʼdi, Sofonías-e-machi.
37 Sofoníasʼdi, Tahat-e-machi. Tahatʼdi, Asir-e-machi.
Asirʼdi, Ebiasaf-e-machi. Ebiasafʼdi, Coré-e-machi.
38 Coréʼdi, Izhar-e-machi. Izharʼdi, Coat-e-machi.
Coatʼdi, Leví-e-machi. Degi, Levíʼdi, Israel-e-machi.
39 Namaklealile, Hemán-e-argan-nuedsik e-gwenad-Asaf gwisgus daed.
Asafʼde, Berequías-e-machi, Simea-e-wagwad.
40 Simeaʼdi, Micael-e-machi. Micaelʼdi, Baasías-e-machi.
Baasíasʼdi, Malquías-e-machi. 41 Malquíasʼdi, Etni-e-machi.
Etniʼdi, Zera-e-machi. Zeraʼdi, Adaía-e-machi.
42 Adaíaʼdi, Etán-e-machi. Etánʼdi, Zima-e-machi.
Zimaʼdi, Simei-e-machi. 43 Simeiʼdi, Jahat-e-machi.
Jahatʼdi, Gersón-e-machi. Degi, Gersónʼdi, Leví-e-machi.
44 Hemán-e-argan-sapiledsikdina, Merari-e-wagwa-Etán gwisgus daed.
Etánʼdi, Quisi-e-machi. Quisiʼdi, Abdi-e-machi.
Abdiʼdi, Maluc-e-machi. 45 Malucʼdi, Hasabías-e-machi.
Hasabíasʼdi, Amasías-e-machi. Amasíasʼdi, Hilcías-e-machi.
46 Hilcíasʼdi, Amsi-e-machi. Amsiʼdi, Bani-e-machi.
Baniʼdi, Semer-e-machi. 47 Semerʼdi, Mahli-e-machi.
Mahliʼdi, Musi-e-machi. Musiʼdi, Merari-e-machi.
Degi, Merariʼdi, Leví-e-machi.
48 Leví-wagandina, bela Bab-Dummadse-goled-neg-nabir-selegedyagi arbamalaga ogwichilesmalad.
Aarón-wagan
49 Aarón, degi, e-waganmala, Bab-dummadga-ibmar-ogumakleged-ailagi ibmar-durgan-ogumakar ukdamalad. Degi, ina-wawadikid ogumakar ukdamarbalid. Deginbali, Neg-Ise-Islidikidyaba, Israel-dulemar-e-isgued-eliega, Bab-Dummadga ibmar-durgan-e-abe-ukedgi arbadamarbalid. Igi Moisés-Bab-Dummad-e-mai sogsagusa, deyob imakdamalad.
50 Aarón-e-wagandi, wemarmogad:
Aarón-e-machi, Eleazar, Eleazar-e-machi, Finees.
Finees-e-machi, Abisúa. 51 Abisúa-e-machi, Buqui.
Buqui-e-machi, Uzi. Uzi-e-machi, Zeraías.
52 Zeraías-e-machi, Meraiot. Meraiot-e-machi, Amarías.
Amarías-e-machi, Ahitob. 53 Ahitob-e-machi, Sadoc.
Degi, Sadoc-e-machi, Ahimaas.
Levita-dulemar-e-neggweburmar
(Josué 21:1-42)
54 Aarón-e-waganga neggweburmar, degi, e-moli-ambikued-nainu-abingunanaidi, weyobi mimilesad: Coat-e-waganmargar-inse neggweburmar yamo-sulegarsuli ibmargi-wilubdakar ega uklesad.
55 Amarga, Judá-yargi Hebrón-neggwebur uklesad, degi, we-neggwebur-dikarba moli-ambikumalad-nainuse-bakar, ega uklesad. 56 Jefone-machi-Calebʼga, Hebrón-neggwebur-e-nainugan, degi, e-neggwebur-burwiganase-bakar, uklesad.
57 Aarón-e-waganmarga Judá-yargi we-neggweburmar, degi, e-moli-ambikued-nainuse-bakar, ega uklesad:
Dukued-neggwebur Hebrónʼye-nugad.
Libna-neggwebur, Jatir-neggwebur, Estemoa-neggwebur,
58 Hilén-neggwebur, Debir-neggwebur,
59 Asán-neggwebur, Juta-neggwebur, degi, Bet-Semes-neggwebur.
60 Benjamín-yargi Aarón-e-waganga we-neggweburmar, degi, e-moli-ambikued-nainuse-bakar, ega uklesad:
Gabaón-neggwebur, Geba-neggwebur,
Alemet-neggwebur, degi, Anatot-neggwebur.
Bela-neggwebur sogambe-gakapaa (13) Coat-e-waganga uklesad, e-dula-merguedba ega uklesad.
61 Coat-e-dadgan-e-dadganba, Manasés-wagan-negabalad-e-neggwebur-gwaambe (10) ega uklesad, yamo-sulegarsuli, ega ibmargi-wilubdaklegar uklesad.
62 Gersón-e-waganga, e-dadgan-e-dadganba ega we-neggweburmar abar-abar uklesad:
Isacar-e-wagan-e-neggweburmar, Aser-e-wagan-e-neggweburmar,
Neftalí-e-wagan-e-neggweburmar,
degi, Basán-yargi Manasés-wagan-negabalad-e-neggweburmar ega uklesad.
Belagwable, neggwebur gwaambe-gakapaa (13) ega uklesad.
63 Merari-e-waganga, e-dadgan-e-dadganba neggweburmar yamo-sulegarsuli, ega ibmargi-wilubdaklegar uklesad.
We-neggweburmar abar-abar ega uklesad:
Rubén-e-wagan-e-neggweburmar, Gad-e-wagan-e-neggweburmar,
degi, Zabulón-e-wagan-e-neggweburmar ega uklesad.
Belagwable, neggwebur gwaambe-gakabo (12) ega uklesad.
64 Israel-dulemar, Levita-dulemarga neggweburmar, degi, e-moli-ambikued-nainuse-bakar, uksamalad. 65 Levita-dulemarga neggweburmar-yamo-sulegarsuli, ega ibmargi-wilubdaklegar uklesad.
We-neggweburmar abar-abar ega uklesad:
Judá-e-wagan-e-neggweburmar,
Simeón-e-wagan-e-neggweburmar,
Benjamín-e-wagan-e-neggweburmar,
bato we-neggwebur-iduar-bilesmalad ega uklesad.
66 Coat-e-waganga, Efraín-e-wagan-neggweburmar, degi, e-moli-ambikued-nainuse-bakar, ega uklesad:
67 Efraín-yalaganba, Siquem-neggwebur-siid ega uklesad.
Siquem-neggweburde, dukued-neggweburad.
Deginbali, we-neggweburmar, degi, e-moli-ambikued-nainuse-bakar, ega uklesbalid:
68 Geser-neggwebur, Jocmeam-neggwebur, Bet-Horón-neggwebur,
69 Ajalón-neggwebur, degi, Gat-Rimón-neggwebur.
70 Coat-e-wagan-baiganga Manasés-e-wagan-negabalad-e-neggweburmar, degi, e-moli-ambikued-nainuse-bakar, ega uklesad:
Aner-neggwebur, degi, Bileam-neggwebur.
71 Gersón-e-waganga, Manasés-e-wagan-negabalad-e-neggweburmar, degi, e-moli-ambikued-nainuse-bakar, ega uklesad:
Golán-neggwebur-Basán-yargi-siid,
degi, Astarot-neggwebur, ega uklesad.
72 Gersón-e-waganga, Isacar-e-wagan-e-neggweburmar, degi, e-moli-ambikued-nainuse-bakar, ega uklesbalid:
Cedes-neggwebur, Daberat-neggwebur,
73 Ramot-neggwebur, degi, Anem-neggwebur, ega uklesbalid.
74 Gersón-e-waganga, Aser-e-wagan-e-neggweburmar, degi, e-moli-ambikued-nainuse-bakar, ega uklesbalid:
Masal-neggwebur, Abdón-neggwebur,
75 Hucoc-neggwebur, degi, Rehob-neggwebur, ega uklesbalid.
76 Gersón-e-waganga, Neftalí-e-wagan-e-neggweburmar, degi, e-moli-ambikued-nainuse-bakar, ega uklesbalid:
Cedes-neggwebur Galilea-yargi-siid. Hamón-neggwebur,
degi, Quiriataim-neggwebur, ega uklesbalid.
77 Merari-e-wagan-napi-ambikusmaladga, Zabulón-e-wagan-e-neggweburmar, degi, e-moli-ambikued-nainuse-bakar, ega uklesad:
Rimón-neggwebur, degi, Tabor-neggwebur, ega uklesad.
78 Merari-e-waganga, dad-nakwedsik, Jordán-diwar-obakar, Jericó-asabin,
Rubén-e-wagan-e-neggweburmar, degi, e-moli-ambikued-nainuse-bakar, ega uklesbalid:
Beser-neggwebur nega-dulesulidganba-siid.
Jaza-neggwebur, 79 Cademot-neggwebur,
degi, Mefaat-neggwebur, ega uklesbalid.
80 Merari-e-waganga, Gad-e-wagan-e-neggweburmar, degi, e-moli-ambikued-nainuse-bakar, ega uklesbalid:
Ramot-De-Galaad-neggwebur, Mahanaim-neggwebur,
81 Hesbón-neggwebur, degi, Jazer-neggwebur, ega uklesbalid.