84
Bab-Dummadse-goled-negbina nue-soged
Coré-e-wagan, we-namaked narmaksad.
Namakmalad-e-iduedga soglesad:
We-namakedi igi uva-nis-egurelealir gar-ogorledae, aba namaklegoye.
1 Bab-Jehová-Bela-Gangued-Nikad, ibibayobi be-meged-negmala yeerdaklege.
2 Bab-Jehováʼse-goled-neg-imbabina, an bela-bela ulubgi itoged,
agi an gudiguega an surbinsa itoged.
Bela-belad an-ulubgine, an-gwagegine, Bab-Dummad-Dula-Maidga an weligwaledgi namaked.
3 Bab-Jehová-Bela-Gangued-Nikad, an-e-rey, an-Bab-Dummad,
amba gig-sikwibela, bese-goled-neggi neg-amied,
amba wirsobbela, na e-mimmigan-urbega, bese-goled-neggi e-uu sobed.
4 Be-itoged-neggi-gudimaladi, egi nued-binsalesmaladid,
ar degisadegu be-nug-odummodimalad.
5 Dule-begi-gangued-amiedi, egi nued-binsalesmaladid,
unnila bese-goled-negse-dagedginbi binsadiid.
6 Ibyanis-aryoged-nebaba-nadapile, dii-sailagan-ariomaid-negga imaked.
Gebe-dii-argwanedi, neba-naidgi nabir-binsadaed.
7 Dulemar, nanadapidbali e-ganguedi gangumai gued,
Sión-yalagi Bab-Dummad-dakmaloed.
8 Bab-Jehová-Bela-Gangued-Nikad, an bese-goled be itoge,
Jacob-e-Bab-Dummad, be an-itoge.
9 Bab-Dummad, be anmar-irwa sigu-abgaedyob gued.
Be-dule-nug-imaksadgi be nued binsae.
10 Magaba iba-miliba-gudiguedba, bur-nuedid, bese-goled-neg-imbagi ibagwen gudii gued.
Dule-isganamar-abargi-gudiguedba, bur an an-Bab-Dummadse-goled-neg-yawagak edarbebied.
11 Bab-Jehová, dad-ibeleryob gued,
sigu-abgaedyob gued.
Bab-Dummad, anmar-nug dummarba imaked, anmarga gangued uked.
Bab-Jehová, dule-galagwensuli-gudisurmaladga, e-ibmar-nikadi obinagwar uked.
12 ¡Bab-Jehová-Bela-Gangued-Nikad, dule-begi-bensur-gudiid,
egi nued-binsalesadid!