27
2g. Israel-dule-e-dummagan
(27:1-34)
Sordamar-bila-onomalad-e-dummagan-baigan
1 Israel-sordamar reyga-arbamalaga, sogambe-gakabo (12) danar-danar bukwamalad. Birgagi nii-irbali, na muchub-muchub arbamalad.
Dana-danad-sog-soggwengi mili-dulagwen-gakabake (24,000) sordamar bukwa naed.
We-dummaganmar, Israel-masmala-nuga-nikamaladid,
e-babgan-e-gwenadgan-e-dummaganmalad,
sorda-mili-miliba-bukwad-e-dummaganmalad (1,000-1,000),
sorda-dulataled-dulataledba-bukwad-e-dummaganmalad (100-100),
deyob, reyga sordamar-danar-danar-bukwadgi-arbamaladid.
2 Sorda-mili-dulagwen-gakabakegwad-gebed (24,000), gebe-nii-nagudedgi arbamalad.
Amar-idugega Fares-e-wagwa-Zabdiel-machi-Jasobeam gudiid.
3 We-Jasobeamʼde, bela e-sordamar-idumalad-e-dummadid.
Wemar gebe-nii-nagudedgi arbamaladid.
4 Sorda-mili-dulagwen-gakabake-sogbogwad (24,000), nii-warbo-nagudedgi arbamalad.
Amar-idugega Ahoh-dule-Dodai gudiid.
Dodai-e-bendaked Miclotʼye-nugad.
5 Sorda-mili-dulagwen-gakabake-sogbaagwad (24,000), nii-warbaa-nagudedgi arbamalad.
Amar-idugega Joiada-machi-Benaía gudiid.
Joiadaʼde, dule-irwa-Bab-Dummadse-goled-bur-dummadid.
6 Benaíaʼdi, sorda-gandikmalad-dulagwen-gakambegid-e-sordad (30), degi, e-dummadbalid.
Benaía-e-machidi, Amisabadʼye nugad.
We, sorda-mili-dulagwen-gakabake-sogbaagwad-e-dummadga (24,000) gudiid.
7 Sorda-mili-dulagwen-gakabake-sogabakegwad (24,000), nii-warbake-nagudedgi arbamalad.
Joab-e-urba-Asael, amar-e-dummadid.
Geb Asael-sorba, e-machi-Zebadías-nuggusad.
8 Sorda-mili-dulagwen-gakabake-sogataled (24,000), nii-walatar-nagudedgi arbamalad.
Izra-dule-Samhut, amar-e-dummadid.
9 Sorda-mili-dulagwen-gakabake-soganergwad (24,000), nii-walanergwa-nagudedgi (6) arbamalad.
Tecoaʼgined-Iques-e-machi-Ira, amar-e-dummadid.
10 Sorda-mili-dulagwen-gakabake-sogagugled (24,000), nii-walagugle-nagudedgi (7) arbamalad.
Peloni-dule-Efraín-wagwa-Helesʼye-nugad, amar-e-dummadid.
11 Sorda-mili-dulagwen-gakabake-sogabaabakad (24,000), nii-walabaabak-nagudedgi (8) arbamalad.
Husaʼgined, Zera-e-wagwa-Sibecaiʼye-nugad, amar-e-dummadid.
12 Sorda-mili-dulagwen-gakabake-sogabakebakad (24,000), nii-walabakebak-nagudedgi (9) arbamalad.
Anatotʼgined, Benjamín-wagwad-Abiezerʼye-nugad, amar-e-dummadid.
13 Sorda-mili-dulagwen-gakabake-sogambegwad (24,000), nii-warambe-nagudedgi (10) arbamalad.
Netofaʼgined, Zera-wagwa-Maharaiʼye-nugad, amar-e-dummadid.
14 Sorda-mili-dulagwen-gakabake-sogambe-gakagwensakad (24,000), nii-warambe-gakagwensakad-nagudedgi (11) arbamalad.
Piratónʼgined, Efraín-wagwa-Benaíaʼye-nugad, amar-e-dummadid.
15 Sorda-mili-dulagwen-gakabake-sogambe-gakabogwad (24,000), nii-warambe-gakabo-nagudedgi (12) arbamalad.
Netofaʼgined, Otoniel-wagwa-Heldaiʼye-nugad, amar-e-dummadid.
Israel-dulemar-danar-danar-bukwad-e-saila-dummagan
16 Israel-dulemar-danar-danar-bukwamalad-e-saila-dummagan, wemalad:
Rubén-wagan-e-dummad: Zicri-e-machi-Eliezer.
Simeón-wagan-e-dummaddi: Maaca-e-machi-Sefatías.
17 Levita-dulemar-e-dummaddi: Kemuel-e-machi-Hasabías.
Aarón-wagan-e-dummaddi: Sadoc.
18 Judá-wagan-e-dummaddi: David-e-ia-gwensak-Eliú.
Isacar-wagan-e-dummaddi: Micael-e-machi-Omri.
19 Zabulón-wagan-e-dummaddi: Abdías-e-machi-Ismaías.
Neftalí-wagan-e-dummaddi: Azriel-e-machi-Jerimot.
20 Efraín-wagan-e-dummaddi: Azazías-e-machi-Oseas.
Manasés-wagan-negabalad-e-dummaddi: Pedaías-e-machi-Joel.
21 Manasés-wagan-baid-negabar Galaadʼgi-bukwabalid-e-dummaddi:
Zacarías-e-machi-Iddo.
Benjamín-wagan-e-dummaddi: Abner-e-machi-Jaasiel.
22 Dan-wagan-e-dummaddi: Jeroham-e-machi-Azareel.
Wemar, Israel-e-sailagan-dummaganad.
23 David dulemar-birga-dulagwen-akuar-nikamaladdi (20) ebichissulid. Ar ade, Bab-Jehová sogsagusad: “Israel-dulemar niisgwamar-merguedyob an omelogoye.” 24 Sarvia-machi-Joab, dule-ebisdegua, obelossurgusad, ar durbas boni-dummad Israel-dulemargi yolenonikid. A-ulale, Rey-David-negsemaid-ibagangi, sordamar-mergued, ibmar-imaklesmalad-narmakar-maid-gardagi narmaklessulid.
Reyga-arbamalad-e-dummagan
25 Reyga-arbamalad-e-dummagan, wemalad:
Adiel-machi-Azmavet,
reyga-manimar-dakedid.
Uzías-machi-Jonatánʼdi, we-ibmarmar-dakedid:
Sapurmar-e-ibmar-nuegan,
neggwebur-senigana-e-ibmar-nuegan,
neggwebur-dummagan-e-ibmar-nuegan,
degi, neg-matusulid-e-ibmar-nuegan-dakedid.
26 Quelub-machi-Ezri,
dulemar-sapurba-ibmar-digmaladgi-arbamalad-dakedid.
27 Ramat-neggweburgined-Simei,
uva-nainumar-dakedid.
Sifmit-neggweburgined-Zabdi,
uva-nis-saboleged-neg-dakedid.
28 Gederita-dule-Baal-Hanán,
Sefela-yargi olivo-sapimar-bukwad,
degi, higuera-sapimar-bukwad-dakedid.
Joásʼdi,
saboleged-neggi olivo-gwallu-bukwad-dakedid.
29 Sarónʼgined-Sitraiʼdi,
Sarón-e-gagan-nainumargi moli-bebe-nikmalad-bukwad-dakedid.
Adlai-machi-Safatʼdi,
yar-imbaba-neba-naidgi moli-bebe-nikmalad-bukwad-dakedid.
30 Ismael-dule-Obilʼdi,
moli-yargan-muregemalad-dakedid.
Meronot-dule-Jehedíasʼdi,
moli-uayasuid-omemar-dakedid.
31 Agareno-dule-Jazizʼdi,
sibad-wawaad-dakedid.
We-dulemar, belagwable David-nainugangi arbamaladid.
32 David-e-gilor-Jonatán,
reyga binsaed-ukedid,
degi, dule-binsaed-nikaa-ibmar-imakedid,
deginbali, reyga gardamar-seedbalidid.
Hacmoni-machi-Jehielʼdi,
rey-e-masmala-akwediid.
33 Ahitofelʼdi,
reyga binsaed-dakedid.
Arquita-dule-Husaiʼdi,
rey-e-ai-walikagwadid.
34 Ahitofel-sorbali, Benaía-machi-Joiada, Abiatar-ebo,
reyga binsaed-dakmarmogadid.
Joabʼdi,
reyga-sorda-bila-onomalad-e-dummadid.