124
E-isdarmaladgi-ollorgusadba, Bab-Dummad-nug ogannoged
We-namaked, Jerusalénʼse-nakwe-nadapir-namakleged. David narmaksad.
1 Israel-dulemar, be sogmar,
Bab-Jehová anmar-bendaksasulina, igi anmar guoendibe.
2 Bab-Jehová anmar-bendaksasulina,
bela dulemar, anmargi gwichigudmargu,
3 anmargi uludgu,
dula anmar-dosanad.
4 Diwar-noeyobi anmar ese berguoenad,
dii-nollosuliyob anmargi nasoenad.
5 Degisoggu, dii-nollosurmaladyobi
anmar-sedoenad.
6 Bab-Jehová-nug odummomarsun,
we-dule-isganamarse berguega anmar-imaksasulid.
7 Nuuyobi, anmar wakichamalad.
Dule nuu-gaega-galu-sobmaladyobidgi, anmar wakichamalad.
E-galu-ayarmaksa-siiyobidgi, anmar wakichamalad.
8 Bab-Jehová-napneg-obinnisadid-nuggi, Bab-Dummad-nibneg-obinnisadid-nuggi,
anmar-bendakleged danikid.