15
Jerusalénʼginmalad uva-dub-isganayob gued
1 Bab-Jehová anga sogded:
2 “Dule-machi, ¿ibigine, uva-dub-e-saila, sapi-bamalad-e-sailamarba bur-nuedi?
¿Uva-dub-e-wala, sapi-bamalad-abargi ibuga gumoga?
3 We-uva-dub-e-saila ibmar-sobega gusulid,
ibmar-nasikega gusurbalid.
4 Unnila sapanga gued.
Ar e-dukumar gummaksale,
e-gwaa sogunga-gusale,
¿ibmarga guo be ebinsae?
5 Ar amba yoo gummakubela, ibmarga gussulid.
Emi-bulesunna, ¿sunna bar ibmarga guosi? Geg bar ibmarga gue.”
6 Degisoggu, Bab-Jehová-Bela-Gangued-Nikadi weyob soged:
“Ar igi uva-dub-e-saila, soogi gummakega mellege,
deyobi, an Jerusalén-e-dulemar imakmogoed.
7 An wemarbo urwoed.
Amba soogi wakinmalo-inigwele, ar soo-baidse gummakmaloed.
Ar an wemarbo ulusale, bemar wisgumaloed,
ani an Bab-Jehová gue.
8 E-yala nega-dulesulidganga an imakoed, ar angi nosmalad.
Ani an Bab-Jehová-Bela-Gangued-Nikadi weyob soged.”