10
1f. Neg-matusulid-Babelʼye-nugad
(10:1–11:32)
Noé-wagan
(1 Crónicas 1:5-23)
1 Noé-masmala, wemalad: Sem, Cam, Jafet. Wemarde muusaila-mulusad-sorba, na mimmigan nikusmalad. Noé-masmala-e-wagan ambikusmalad, wemalad:
Jafet-wagan
(1 Crónicas 1:5-7)
2 Jafet-masmala, wemalad:
Gomer, Magog, Madai,
Javán, Tubal,
Mesec, degi, Tiras.
3 Gomer-masmaladi, wemalad:
Askenaz, Rifat, Togarma.
4 Javán-masmaladi, wemalad:
Elisa, Tarsis,
Quitim, degi, Dodanim.
5 Wemar, Jafet-wagan gumalad. Wemar, demar-gakaba ambikusmalad. Gaya emar-emarbi sunmakmalad. Degine, na e-dadgan-e-dadganba, dulemar na emar-emar ambikusmalad.
Cam-wagan
(1 Crónicas 1:8-16)
6 Cam-masmala, wemalad:
Cus, Mizraim,
Fut, degi, Canaán.
7 Cus-masmaladi, wemalad:
Seba, Havila, Sabta,
Raama, degi, Sabteca.
Raama-masmaladi, wemalad:
Seba, Dedán.
8 Cus, Nimrod-e-babad. Nimrod-insega we-napneggi nuga-nikad gusad, dule-dutusulid gusad. 9 Nimrod, Bab-Jehová-nabir-egi-binsasadba sapurba ibmar-maked-dule gusad. A-ulale, weyob-sogleged: “Dule-Nimrodʼyob ibmar-maked-duleye.”
10 Nimrod, we-neggweburmargi negsemai gusad:
Babelʼgi, Erecʼgi,
Acadʼgi, degi, Calneʼgi.
We-neggweburmar, Sinar-yargi bukwagusad.
11 Geb Nimrod Sinar-yargi-nodegusgu, Asiria-yarse nadegusad.
Agi, we-neggweburmar urbidapid:
Nínive, Rehobot,
Cala, degi, Resén.
12 Resén-neggwebur-dummad, Nínive, Cala-ebo-abingunaid-abargi siid.
13 Mizraim-wagan, wemalad:
Ludim, Anamim,
Lehabim, Naftuhim,
14 Patrusim, Casluhim,
degi, Caftorim.
Casluhim-dulegi Filistea-dulemar danikid.
15 Canaánʼdi, Sidón-e-babad.
Sidónʼde, Canaán-machi-sailaginedid,
geb degine, Hetʼye-nugad, baksabalid.
16 Canaán-wagan, wemalad:
Jebuseo-dulemar,
Amorreo-dulemar,
Gergeseo-dulemar,
17 Heveo-dulemar,
Araceo-dulemar,
Sineo-dulemar,
18 Arvadeo-dulemar,
Zemareo-dulemar,
Hamateo-dulemar.
Geb sorbali, Canaán-dulemar na e-dadgan-e-dadganba aisakidmalad.
19 Canaán-dulemar e-yar-gasadi, wemalad:
Sidón-neggweburgi onoded,
Gerar-yalasik, Gaza-neggweburse warmaksad.
We-yar-e-neggweburmarde, wemalad:
Sodoma, Gomorra,
Adma, degine, Zeboimʼsik, Lasa-neggweburse.
20 Wemar, Cam-e-wagan gumalad. E-dadgan-e-dadganba, degine, gaya emar-emarbi-sunmake ambikusmalad. Yar-egad-egad, degine, dulemar emar-emarbi ambikusmalad.
Sem-wagan
(Génesis 11:10-27; 1 Crónicas 1:17-27)
21 Deginbali, Jafet-e-ia-Sem, machimala-nikusmogad. Heber-masmala, bela Sem-wagan gumalad.
22 Sem-masmala, wemalad:
Elam, Asur, Arfaxad,
Lud, degi, Aram.
23 Aram-masmaladi, wemalad:
Uz, Hul,
Geter, Mas.
24 Arfaxad, Sala-e-babad.
Salaʼdi, Heber-e-babad.
25 Heber machimala-warbo nikusmogad:
Machi-sailagined Pelegʼye nugad.
Ar ade, a-ibagangi dulemar aisakided.
Peleg-e-urba, Joctánʼye nugad.
26 Joctán-masmala, wemalad:
Almodad, Selef,
Hazarmavet, Jera,
27 Adoram, Uzal, Dicla,
28 Obal, Abimael, Seba,
29 Ofir, Havila, degi, Jobab.
Wemar belagwapa, Joctán-machimala gued.
30 Wemar Sefar-yalagansik, Mesa-nadedgi, bukwagusmalad. We-yalagande dad-nakwedsik naid.
31 Wemar Sem-e-wagan gumalad. E-dadgan-e-dadganba, degine, gaya emar-emarbi-sunmake ambikusmalad. Yar-egad-egad, degine, dulemar emar-emarbi ambikusmalad.
32 Wemar, Noé-machimala, e-gwenadgan-e-gwenadganba ambikusmalad. Na e-wagan-e-wagan yar gasmalad. Wemar muusaila-mulusad-sorba, bela we-napneggi-aisakis ambikusmalad.