7
Isacar-wagan
1 Isacar-e-masmala-walabakegwad, wemalad:
Tola, Fúa, Jasub, degi, Simrón.
2 Tola-e-masmala, wemalad:
Uzi, Refaías, Jeriel, Jahmai,
Jibsam, degi, Semuel.
Wemar, e-gwenadgan-e-gwenadgan-e-dummaganad.
Degine, David-negsemaiunni, Tola-e-wagan dule-bila-onomalad-bulegan, mili-dulagwen-gakabo gaka dulataled-ilanergwa (22,600) mergu-nika daklealid.
3 Uzi machi-wargwen-nikusad, Israhíasʼye-nugad.
Israhías-e-masmala, wemalad:
Micael, Obadías, Joel, degi, Isías.
Bela wemar e-dummagan-walataled gumalad.
4 We-dulemarde omegan-bukidar-nikamarsoggua, degi, mimmigan-bukidar-nikusmarbarsoggua, e-gwenadgan-e-gwenadganba-nug-ilemakar-maidgi, sorda-bila-onomalad-e-nugmar, mili-dulagwen-gakambe-gakanergwa (36,000) mergu-nika daklealid.
5 Isacar-wagan-e-gwenadgan-e-gwenadgangi-bela-danimalad, e-dadgansik-e-nug-ilemakar-mamaidgi dule-gandikmalad-bila-onomalad, mili-dulabake-gakagugle (87,000) mergu-nika daklealid.
Benjamín-wagan
6 Benjamín-e-masmala-warbaagwad, wemalad:
Bela, Bequer, degi, Jediael.
7 Bela-e-masmaladi, wemarmogad:
Ezbón, Uzi, Uziel, Jerimot, degi, Iri.
Wemar-e-ataledi, e-gwenadganga dummaganga gudii gusmalad.
A-uki, gala-ibegan nanabalid.
E-dadgansik-e-nug-ilemakar-maidgi, sorda-gandikmalad-bila-onomalad, mili-dulagwen-gakabo gaka dulagwen-gakambe-gakabake (22,034) mergu-nika daklealid.
8 Bequer-e-masmaladi, wemarmogad:
Zemira, Joás, Eliezer, Elioenai, Omri,
Jerimot, Abías, Anatot, degi, Alamet.
Bela-wemar, Bequer-e-masmala gumalad.
9 Amarde, e-gwenadgan-e-dummaganga gudii gusmalad. E-dadgansik nug-ilemakar-maidgi, sorda-gandikmalad-bila-onomalad, mili-dulagwen gaka dulataled-ilabo (20,200) mergu-nika daklealid.
10 Jediael-machi weyob nugad:
Bilhán.
Bilhán-e-masmaladi, wemarmogad:
Jeús, Benjamín, Aod, Quenaana,
Zetán, Tarsis, degi, Ahisahar.
11 Bela-wemar, Jediael-e-wagan gumalad.
A-uki, bela we-masmalade, e-gwenadgan-e-dummaganbalid. Bergwable bila-ononaddamalad, miliambe-gakagugle gaka dulataled-ilabo (17,200) mergued.
12 Hir-e-wagan, wemalad:
Supim-dulemar, Hupim-dulemar.
Aher-e-wagan, degi, Husim-dulemar.
Bela-wemar Hir-e-wagan gumalad.
Neftalí-wagan
13 Neftalí-e-masmala, wemalad:
Jahzeel, Guni, Jezer, degi, Salum.
Wemar, Bilha-e-wagan gumalad.
Manasés-wagan
14 Manasés-e-wagan, wemalad:
Manasés, Siriaʼgined-e-ome-dikarbalidga masmala walabo baksad,
Asriel, degi, Maquir.
Maquirʼdi, Galaad-e-babad.
15 Maquirʼdi, Hupim, degi, Supim-e-bun Maacaʼye-nugad nikusad.
Maquir baid-machi nikusad, Zelofehadʼye nugad.
Zelofehadʼdi, bunamalabi-nikusad, masmala-nikussulid.
16 Maquir-e-ome-Maaca machigwa-baknonikid,
Peresʼye onug-imaksad.
Geb baid-machigwa-baksabalid.
We-e-urbadina, Seresʼye onug-imaksad.
Seres-e-masmala, wemalad:
Ulam, Requem.
17 Ulam-e-machidi, wedid:
Bedán.
Wemala, Galaad-e-masmala gumalad.
Galaadʼde, Maquir-e-machid, Manasés-e-wagwabalid.
18 Galaad-e-bun-Hamolequet, we-masmala baknonikid:
Isod, Abiezer, degi, Mahala.
19 Semida-e-masmala, wemalad:
Ahián, Siquem, Likhi, degi, Aniam.
Efraín-wagan
20 Efraín-e-wagan, wemalad:
Sutela. Sutela-e-machidi, Bered.
Bered-e-machidi, Tahat. Tahat-e-machidi, Elada.
Elada-e-machidi, Tahat. 21 Tahat-e-machidi, Zabad.
Degi, Zabad-e-machidi, Sutela.
Degine, Efraín e-machi-baigandi, wemalad:
Ezer, degi, Elad.
Wemar-ebogwad Gat-neggweburse moli-bebe-nikamalad-atursaega nadegusmalad. Agine, Gat-dulemar, wemar-ebogwad-oburgwismalad. 22 Efraínʼdi, e-masmala-Ezer, degi, Elad, burgwismalad-ular, beedse-bukib-binsadii gusad. Degi, Efraín-e-gwenadgan, Efraín-baisur-ito-imakega ese nonigusmalad. 23 Deyob-neggusad-sorbali, Efraín e-omese gornonikid. Degidba, e-ome, ega machigwa-baksad. Agala, Efraín, e-neguyagi nunmaked-dummad-nagusadba, Beríaʼye e-machi-onug-imaknonikid.
24 Bería-e-sisgwade, Seeraʼye nugad.
Seeraʼde, Bet-Horón-neggwebur-urbalid urbisad,
degi, Bet-Horón-neggwebur-birgined urbisbalid.
Deginbali, Uzen-Seera-neggwebur urbisbalid.
25 Bería-e-wagan, wemalad:
Bería-e-machi, Refa. Refa-e-machidi, Resef.
Resef-e-machidi, Telah. Telah-e-machidi, Tahán.
26 Tahán-e-machidi, Laadán. Laadán-e-machidi, Amiud.
Amiud-e-machidi, Elisama. 27 Elisama-e-machidi, Nun.
Degi, Nun-e-machidi, Josué.
28 We-Efraín-e-waganga yar-uklesad. We-yargi neggweburmar, degi, e-neggwebur-burwiganase-bakar, Efraín-waganga uklesad.
We-neggweburmargi, ega Betel-neggwebur uklesad.
Dad-nakwedsiki, Naarán-neggwebur ega uklesbalid.
Dad-argwanedsiki, Gezer-neggwebur ega uklesbalid.
Degi, Siquem-neggwebur-akale, Gaza-neggweburse ega uklesbalid.
29 Efraín-yar Manasés-wagan-e-yarbo-abingunaidgi, Efraín-waganga we-neggweburmar, degi, e-neggwebur-burwiganase-bakale, ega uklesbalid:
Bet-Seán-neggwebur, Taanac-neggwebur,
Meguido-neggwebur, degi, Dor-neggwebur.
We-neggwebur-gwabakegwadgi Israel-machi-José-masmala-e-wagan ambikusad.
Aser-wagan
30 Aser-e-masmala, wemalad:
Imna, Isúa, Isúi, Bería.
Degi, a-masmala-e-bundi, Seraʼye nugad.
31 Bería-e-masmaladi, wemarmogad:
Heber, Malquiel.
Malquielʼdi, Birzavit-e-babad.
32 Heber mimmigan-nikusadi, wemalad:
Jaflet, Somer, Hotam.
Degi, a-masmala-e-bundi, Súaʼye nugad.
33 Jaflet-e-masmaladi, wemarmogad:
Pasac, Bimhal, degi, Asvat.
34 Semer-e-masmaladi, wemarmogad:
Ahí, Rohga, Jehúba, degi, Aram.
35 E-urba-Helem-e-masmaladi, wemarmogad:
Zofa, Imna, Seles, degi, Amal.
36 Zofa-e-masmaladi, wemarmogad:
Súa, Harnefer, Súal, Beri,
Imra, 37 Beser, Hod, Sama,
Silsa, Itrán, degi, Beera.
38 Jeter-e-masmala, wemalad:
Jefone, Pispa, degi, Ara.
39 Ula-e-masmala, wemalad:
Ara, Haniel, degi, Rezia.
40 Bela-wemar, Aser-e-wagan nanaed.
Degi, bela e-gwenadgan-iduedga gusmaladid. De-ukinbali, dule-nug-nikamalad gusmarbalid, dule-gandikmalad gusmarbalid.
E-dadgansik-nug-ilemakar-maidgi, wemar-e-nug narmakar-maidi, dule-bila-ononaddamaladi, mili-dulagwen-gakanergwa (26,000) mergu-nika daklealid.