2
Israel-dulemar gannar e-yarse-nonimalad-e-nugmar
(Nehemías 7:5-73)
1 Babilonia-rey-Nabucodonosor, Judá-yargi dulemar-bukidar Babilonia-yarse sesa gusad. Geb a-sorba, ise barmiar Jerusalén-neggweburse imaksad, degi, Judá-yargi neggweburmar-bukwadse barmisbalid. Degine, dulemar na e-neggwebur-e-neggweburse nonigusmalad.
2 Dulemar-Zorobabelʼba-nonigusmaladi, wemalad:
Jesúa, Nehemías, Seraías,
Reelaías, Mardoqueo, Bilsán,
Mispar, Bigvai, Rehum, Baana.
Israel-dulemar e-yarse-nonimaladi, wemalad:
3 Paros-wagan, milibo gaka dulabaabak-gakambe-gakabo (2,172).
4 Sefatías-wagan, dulataled-ilapaa gaka dulapaa-gakambe-gakabo (372).
5 Ara-wagan, dulataled-ilagugle gaka dulapaa-gakambe-gakatar (775).
6 Pahat-Moab-wagan, a sogleged, Jesúa-e-waganye, degi, Joab-e-waganye, milibo gaka dulataled-ilabaabak gakambe-gakabo (2,812).
7 Elam-wagan, miligwen gaka dulataled-ilabo gaka dulabo-gakambe-gakabake (1,254).
8 Zatu-wagan, dulataled-ilabakebak gaka dulabo-gakatar (945).
9 Zacai-wagan, dulataled-ilagugle gaka dulapaa (760).
10 Bani-wagan, dulataled-ilanergwa gaka dulabo-gakabo (642).
11 Bebai-wagan, dulataled-ilanergwa gaka dulagwen-gakapaa (623).
12 Azgad-wagan, miligwen gaka dulataled-ilabo gaka dulagwen-gakabo (1,222).
13 Adonicam-wagan, dulataled-ilanergwa gaka dulapaa-gakanergwa (666).
14 Bigvai-wagan, milibo gaka dulabo-gakambe-gakanergwa (2,056).
15 Adín-wagan, dulataled-ilabake gaka dulabo-gakambe-gakabake (454).
16 Ater-wagan, a sogleged Ezequías-e-waganye, dulabake-gakambe-gakabaabak (98).
17 Bezai-wagan, dulataled-ilapaa gaka dulagwen-gakapaa (323).
18 Jora-wagan, dulatar-gakambe-gakabo (112).
19 Hasum-wagan, dulataled-ilabo gaka dulagwen-gakapaa (223).
20 Gibar-wagan, dulabake-gakambe-gakatar (95).
21 Belén-neggweburginmalad, dulanergwa-gakapaa (123).
22 Netofa-neggweburginmalad, dulabo-gakambe-gakanergwa (56).
23 Anatot-neggweburginmalad, dulanergwa-gakabaabak (128).
24 Azmavet-neggweburginmalad, dulabo-gakabo (42).
25 Quiriat-Jearim-neggweburginmalad, Cafiraʼginmalad, degi, Beerotʼginmalad, dulataled-ilagugle gaka dulabo-gakapaa (743).
26 Ramá-neggweburginmalad, degi, Gebaʼginmalad, dulataled-ilanergwa gaka dulagwen-gakagwensak (621).
27 Micmas-neggweburginmalad, dulanergwa-gakabo (122).
28 Betel-neggweburginmalad, degi, Haiʼginmalad, dulataled-ilabo gaka dulagwen-gakapaa (223).
29 Nebo-neggweburginmalad, dulabo-gakambe-gakabo (52).
30 Magbis-neggweburginmalad, dulagugle-gakambe-gakanergwa (156).
31 Elam-neggweburginmalad, miligwen gaka dulataled-ilabo gaka dulabo-gakambe-gakabake (1,254).
32 Harim-neggweburginmalad, dulataled-ilapaa gaka dulagwen (320).
33 Lod-neggweburginmalad, Hadidʼginmalad, degi, Onoʼginmalad, dulataled-ilagugle gaka dulagwen-gakatar (725).
34 Jericó-neggweburginmalad, dulataled-ilapaa gaka dulabo-gakatar (345).
35 Senaa-neggweburginmalad, milipaa gaka dulataled-ilanergwa gaka dulagwen-gakambe (3,630).
36 Dule-irwa-Bab-Dummadse-gormalad-nonimalad, wemalad:
Jesúa-gwenadgansikid Jedaías-wagan, dulataled-ilabakebak gaka dulapaa-gakambe-gakapaa (973).
37 Imer-wagan, miligwen gaka dulabo-gakambe-gakabo (1,052).
38 Pasur-wagan, miligwen gaka dulataled-ilabo gaka dulabo-gakagugle (1,247).
39 Harim-wagan, miligwen gakambe-gakagugle (1,017).
40 Levita-dulemar-nonimalad, wemalad:
Jesúa-wagan, degi, Cadmiel-wagan, a sogleged Hodavías-e-waganye, dulapaa-gakambe-gakabake (74).
41 Dule-namakmalad-nonimalad, wemalad:
Asaf-wagan, dulanergwa-gakabaabak (128).
42 Bab-Dummadse-goled-neg-yawagak-dakmalad-nonimalad, wemalad:
Salum-wagan, Ater-wagan, Talmón-wagan,
Acub-wagan, Hatita-wagan, degi, Sobai-wagan.
Amar, dulanergwa-gakambe-gakabakebak (139) mergued.
43 Bab-Dummadse-goled-neggi-arbamalad, wemalad:
Ziha-wagan, Hasufa-wagan, Tabaot-wagan,
44 Queros-wagan, Siaha-wagan, Padón-wagan,
45 Lebana-wagan, Hagaba-wagan, Acub-wagan,
46 Hagab-wagan, Salmai-wagan, Hanán-wagan,
47 Gidel-wagan, Gahar-wagan, Reaía-wagan,
48 Rezín-wagan, Necoda-wagan, Gazam-wagan,
49 Uza-wagan, Paseah-wagan, Besai-wagan,
50 Asena-wagan, Meunim-wagan, Nefusim-wagan,
51 Bacbuc-wagan, Hacufa-wagan, Harhur-wagan,
52 Bazlut-wagan, Mehída-wagan, Harsa-wagan,
53 Barcos-wagan, Sísara-wagan, Tema-wagan,
54 Nezía-wagan, degi, Hatifa-wagan.
55 Salomónʼga-arbamalad-e-wagan, wemalad:
Sotai-wagan, Soferet-wagan, Peruda-wagan,
56 Jaala-wagan, Darcón-wagan, Gidel-wagan,
57 Sefatías-wagan, Hatil-wagan,
Poqueret-Hazebaim-wagan, degi, Ami-wagan.
58 Bab-Dummadse-goled-neggi-arbamalad-e-wagan, degi, Salomónʼga-arbamalad-e-wagan, bela dulataled-ilapaa gaka dulabake-gakambe-gakabo (392) mergued.
59 Deginbali, dulemar-baigan geg oyo gusmalad, doamar e-dadganmala, degine, emarde bule-nabir Israel-dule-gumarbali.
We-neggweburmargi noar gusmalad:
Tel-Mela-neggweburgi, Tel-Harsa-neggweburgi,
Querub-neggweburgi, Addán-neggweburgi,
degi, Imer-neggweburgi noarmaladid.
60 A-dulemarde, wemalad:
Delaía-wagan, Tobías-wagan, Necoda-wagan,
bela dulataled-ilanergwa gaka dulabo-gakambe-gakabo (652) mergued.
61 Dule-irwa-Bab-Dummadse-gormalad abala geg oyo gusmarmogad, doamar e-dadganmala, emarde bule-nabir Israel-dule-gumarbali.
Amala, wemalad:
Habaía-wagan, Cos-wagan, degi, Barzilai-wagan.
Ar ade, dule, Barzilai-Galaadʼgined-e-sisgwa nikus gusad. Degidbali, a-dule e-sakba Barzilaiʼye nuggunonikid, degi, e-wagan Barzilai-waganye bilenonikid. 62 Wemala na e-dadgan-nug amidmargu, amissurgusmalad. Degisoggu, dule-swilidiksulid-soglesadba, dule-irwa-Bab-Dummadse-goledga onolesmalad.
63 Degidgine, dule-dummadga-negdakmaid igar-uksad, we-dulemar melle Bab-Dummadga-ibmar-ukleged gunnamaloye, dule-irwa-Bab-Dummadse-goled-gwensak, Urimʼba, degi, Tumimʼba Bab-Dummadse idakedseye.
64 Bela dulemar dule-wargwennayob danar-ambikunonimaladi mili-dulabo-gakabo gaka dulataled-ilapaa gaka dulapaa (42,360) mergued. 65 Wemar-abargi e-mai-machergan, degi, e-mai-omegan, miligugle gaka dulataled-ilapaa gaka dulagwen-gakambe-gakagugle (7,337) mergueddi obarlesulid. Degine, e-namakmalad-machergan, e-namakmalad-omegan, dulataled-ilabo (200) mergu-nikaddi obarlesurbalid.
66 A-ukinbali, dulemar-gannar-nonimaladi, ibmar-durgan-ibmar-semalad, weyob nikamalad:
Moli, dulataled-ilagugle gaka dulagwen-gakambe-gakanergwa (736).
Moli-uaya-senigwadmar, dulataled-ilabo gaka dulabo-gakatar (245).
67 Moli-yargan-muremalad, dulataled-ilabake gaka dulagwen-gakambe-gakatar (435).
Moli-uayasuid, milinergwa gaka dulataled-ilagugle gaka dulagwen (6,720) nikamalad.
68 Gwenna-gwenna babgan-neguya-sedimaladi, Jerusalén-neggweburgi Bab-Jehováʼse-goled-neg-siidse nonimalad. Agine, na e-binsaed-e-binsaedba ibmar-nuegan Bab-Dummadse-goled-negga uksamalad, adi, Bab-Jehováʼse-goled-neg gebe-iduar-sii-gusadgi gannar sobegar. 69 Degine, dulemar e-ganguedba, Bab-Dummadse-goled-neg-soblenaid-e-mani-dakedga ibmar uksamalad.
A-ibmarmar wemalad:
Or, nibir-miligwen gaka dulatar aidiku (1,100) uksamalad.
Mani, nibir-milinergwa aidiku (6,000) uksamarbalid.
Degine, dule-irwa-Bab-Dummadse-gormalad-e-mormar, goadulatar (100) uksamarbalid.
70 Degine, dule-irwa-Bab-Dummadse-gormaladi, Levita-dulemar, dule-namakmaladi, degine, dulemar-bamaladi, Jerusalénʼgi megismalad. Degi, dule-yawagak-dakmaladi, dule-Bab-Dummadse-goled-neggi-arbamaladi, e-neggwebur-e-neggweburgi megismalad. Degine, bela Israel-dulemar-baigan na e-neggwebur-e-neggweburgi megis nanaed.