128
Bab-Jehová-dobee-nanadimaladgi nued-binsalesad
We-namaked, Jerusalénʼse-nakwe-nadapir, namakleged.
1 Dule-Bab-Jehová-dobee-nanadimalad, we-dulegi nued binsalesad.
Bab-Dummad-igarba-nanadimalad, we-dulegi nued binsalesad.
2 Be-arbadiidgi na be mas gunnoed,
dule-weligwaledga be guoed,
nueganbi bega igarmar naoed.
3 Be-neguyagi, be-ome, uva-dub-san-nikuedyobi guoed.
Olivo-sapi-e-muugan, e-saila-ebilideyobi, be-mimmigan be-mese-ebilidmogoed.
4 Weyob, dule-Bab-Jehová-dobee-nanadiidgi
ise-nued binsalegoed.
5 Bab-Jehová, Sión-yar-akale, begi ise-nued-binsasun.
Be dula-gudiidgi, bane-bane Jerusalén-nasgumaid-dakdii be gusun.
6 Be-wagan-dakedse be dula-gudii gusun.
¡Israel-yargi neg-bogidikid nagusun!