13
Bab-Dummadga wilesakwaa namaked
David we-namaked narmaksad. Namakmalad-e-iduedga soglenaid.
1 Bab-Jehováʼye, ¿sana be angi wis binsanonikoe?
¿Sana be anse wis wagar oyononikoe?
2 ¿Sana an bane-bane-surbinsa-itodiid anga berguoe?
¿Sana an ulubgi-nunmak-itodiid anga berguoe?
¿Sanadse an-isdarad angi obindii guoe?
3 Bab-Jehováʼye, be an-Bab-Dummadid, wis be an-dake,
wis be an-abin-imake, be anga niga-ogannoge.
Deyob be imakele, an bar burgosulid.
4 An-isdarad angi weligwar-itogosulid.
Weyob sogosulid: “Anse galakusye.”
5 Ar andi, be-sabgued-dummarba-nikadgi bensulid.
Be-an-abonogedgi an weligwar itoged.
6 Bab-Jehováʼye, an bega namaked,
Be nued-angi-binsamaidba, an bega namaked.