114
Egipto-yargi ibmar-gegerdaklemalad-oyolesad
1 Israel-dulemar Egipto-yargi nosmargua,
Judá-yar Babse-goled-negga gunonikid.
2 Jacob-wagan dule-baigan-yargi-bukwa nosmargua,
Israel-yar-naid bela Bab-Dummadgadga gunonikid.
3 Demar-naid Israel-dulemar-dakdegua, Israel-dulemar-abin argaded.
Jordán-diwar-ariomaid
e-abin gales megisad, bar aryossulid.
4 Sibad-wawaad-macheredyob yar-dummagan ichomakded,
sibad-wawaad-mimmiganyob yar-senigana ichomakdemalad.
5 Demar, ¿ibiga be argade?
Jordán-diwar, ¿ibiga be gales-megismoga?
6 Bemar yar-bukwamaladi, ¿ibiga bemar sibad-wawaad-macheredyob ichomakdemala?
Bemar yar-senigana, ¿ibiga bemar sibad-wawaad-mimmiganyob ichomakdemarmoga?
7 Napneg-naid, Bab-Jehová-asabin be giglimake,
Jacob-e-Bab-Dummad-asabin be giglimake.
8 Ar Bab-Jehová akwasaila dii-siedga imaksad,
akwasailagi dii-aryomai imaksad.