98
Bab-Dummad-Igar-inniki-imakedga namakleged
Namakleged.
1 Bab-Jehováʼga namakleged-binidgi be namakmala,
ar ibmar-dakledisurmalad imaksad.
E-ganguedgi, e-swida-gandikidgi,
e-isdarmaladgi nakwisad.
2 Bab-Jehová, na e-nakwisad bela magar-dakmalaga imaksad.
Bela-dulemar-yar-baid-baidgi-bukmaladga e-igar-inniki-imaked oyosad.
3 Bab-Jehová Israel-dulemar-sabesaila maid.
Ega ibmar-imakedseye-sogsa-gusad ebinsanonikid.
Bela dulemar-napneggi-bukmalad,
anmar-Bab-Dummad-bela-bela-e-bendaked daksamalad.
4 Bela-dulemar-napneggi-bukmalad, Bab-Jehováʼga weligwaledgi namakmala.
Binnasuli weligwar-namaklegedgi ega namakmala.
5 Bab-Jehováʼga gar-arpaʼba namakmala,
gar-liraʼba ega namakmala,
yeer-namaklegedgi ega namakmala.
6 Bab-Jehová-Rey-guedga, weligwaledgi namakmala,
gar-trompetaʼba ega namakmala,
garmarba ega namakmala.
7 Demar-naid, bela egi ibmar-bukmalad namakmala,
Napneg-naid, bela egi dulemar-bukmalad namakmala.
8 Diwarmar-mamaid, argan ogormala,
bela yarmar-bubukwad, weligwaledgi namakmala.
9 Bab-Jehová-asabin weligwaledgi namakmala,
ar Bab-Jehová napneg-seega danikid.
Dulemar-bukwadga igar-innikigwad-imakedba igar nabogoed,
dulemar-bukwadga emarbi igar nabogoed.