87
Bab-Dummad-e-neggweburga namakleged
Coré-wagan, we-namaked narmaksad.
1 Bab-Dummad-e-neggwebur-e-negsailamar yar-islidikidgi mamaid.
2 Bab-Jehová Jacob-wagan-e-negmarba bur bule Sión-yawagakmar sabed.
3 Bab-Dummad-neggwebur, ibiyobi be-yeerdaklegedginbi sunmakmalad.
4 Bab-Jehová soged:
“Neggweburmar-magar-an-dakmalad-abargi sunna an we-neggweburmar bie-bie saed:
Rahab, Babilonia.
Filistea, Tiro, Etiopía.
We-neggwebur-e-dulemar-annik sogleged: ‘Sión-neggweburgi Bab-Dummad-magar-daksamarye.’ ”
5 Sión-neggweburnik soglegoed: “We-dule, degi, wemoga, Siónʼgi gwalulesmarye.”
Bab-Dummad-Bur-Birigined na e-sunnad Sión-neggwebur sisad.
6 Bab-Jehová neggweburmar-nug-mamaid-gardagi narmakoed:
“We, Sión-neggweburgi gwalulesye.”
7 Namaknanaidgi, degi, gwirnanaidgi, sognanaid:
“Anmar begi bela-danikid.”