120
Dule-gakansilimargi e-ollor-imakega Babse-goled
We-namaked, Jerusalénʼse-nakwe-nadapir, namakleged.
1 Bab-Jehováʼse an surbinsa-itogedgi gochad,
Bab-Jehová an-abin-imaksad.
2 Bab-Jehová, dule-gakansilimargi be an-ollorsae,
dule-emar-yardakmaladgi be an-ollorsae.
3 Dule-yardakmalad, ¡be dule-wilesmar!
¿Ar ibu bemarga uklegoe?
¿Ar ibu egi bemar nikuoe?
4 Bila-onomalad-e-sigu-swiswidikid-ginnitibi-aramakmaidi,
begi mioed.
5 ¡Andi, duledar-wiles! Andi dule-ibmar-wissurmalad-abargi gudiid.
An Mesec-neggweburgi-maiyobi gudiid,
an Cedar-dulemar-abargi-maiyobi gudiid.
6 Dule-neg-bogidikid-abesurmalad-abargi
bato an dikasurgus maid.
7 Andi, dule-belagwadaedid.
Ar an neg-bogidikid-nasikedgi sunmakele, emardi bila-onomaladgi sunmakmalad.